Етрополе | Сподели своя опит, предай нататък
Сподели своя опит, предай нататък	Уеб-базирана платформа за сътрудничество чрез обмен на творчески практики и успешен образователен опит	Етрополе	Средно общообразователно училище „Христо Ясенов”, Етрополе е създадено като „пълна смесена гимназия” през декември 1944 г. През годините е претърпяло няколко промени – Климатична гимназия, слива се с основно училище, отделен е началният етап, а по-късно присъединен, преминава през експеримента на акад. Благовест Сендов, работи за известно време с Уилздън колеж – Лондон, а днес обучава всички 120 футболисти от Школата на Христо Стоичков.
Днес в Средно общообразователно училище „Христо Ясенов” се обучават 861 ученици от І-ви до ХІІ-ти клас, разпределени в 38 паралелки, 16 полуинтернатни групи и 4 групи в общежитие. От 2009/2010 учебна година училището е най-голямото по брой ученици и налична база в София област. Формите на обучение и учебните планове също са разнообразни – с акцент в чуждоезиковото обучение, с възможности за развитие в областта на хуманитарните и природоматематическите науки. Отделя се голямо внимание на изкуствата – изобразително, хореографско, музикално. Спортните традиции на училището са известни, а чрез футболната школа на Христо Стоичков вече достигат световно ниво.
В СОУ „Христо Ясенов” учебната и извънучебната дейност взаимно се допълват и стремежът на учителския и ученическия колектив е да ги разнообразява и обогатява в името на пълноценното развитие и възпитание на учениците.
Участия в европейски проекти:
– Оперативна програма „Развитие на човешките ресурси”, по Програма „Коменски” – проект „Здравословен начин на живот” с партньори от Англия, Германия, Шотландия и Испания.
– Оперативна програма „Развитие на човешките ресурси”, по Програма „Коменски” – проект „ По следите на известните учени” с участието наученици и учители от Полша, Германия, Румъния, България, Швеция, Италия и Норвегия.
– Оперативна програма „Развитие на човешките ресурси”, по Приоритетна ос 4 „Подобряване на достъпа до обучение и образование”, схема „Да направим училището привлекателно за младите хора” – проект „Да запазим човешките ценности и красотата на природата”.
– Проект на МОН и Съвета на Европа – „Толерантност и антидискириминация”.
– Програма SPA на Корпус на мира – „Биологията – за по-добра околна среда”.
– Програма „Face to face” – с проекти „Протегни ръка – предай нататък”; „Застъпническа мрежа – връстници обучават връстници”; „Трафик на хора”; „Пълно 6” с партньори Нова ТВ и Вип брадър и участието на Виолета Марковска, Софи Маринова и Устата.
– Национален съвет на БЧК – обучение под формата на СИП – „Въведение в хуманитарното право”.
– Национална програма „Училището – територия на учениците”.
– Проект „Да съхраним природата и традициите чисти – към един по-добър свят в Европа”.
– Проект „Българските библиотеки – съвременен център за четене и информация”- оборудване за училищната библиотека.
– Проект „120 години от рождението на Христо Ясенов”.
– Национална кампания „За по-чиста околна среда”.
– Национална програма „С грижа за всеки ученик”.
Международни конкурси – участията са традиционни и с призови награди:
– Международен конкурс „Моята мечта”, организиран от Музей за Модерни изкуства, Швеция.
– Международен конкурс за рисунка „Слънчевите руни в българските носии и тъкани”, организиран от фондация „Ян Бибиян” и фондация „АЗГАРД”.
Национални конкурси и състезания:
– Национален конкурс „Мисия спасител” – ежегодни участия и награди;
– Национален ученически конкурс „Родолюбие” – ежегодни участия и награди;
– Национален конкурс „Децата и бялата олимпиада – Ванкувър 2010”;
– Национален конкурс „Бог е любов” – ежегодни участия и награди;
– Национален конкурс „Делото на Св. Седмочисленици”;
– Национален конкурс „ Животът на Исус Христос”;
– Национален конкурс „Един ден в страната на чудесата”;
– Национален конкурс „Как да стигнем безопасно до училище”;
– Национален конкурс за рисунка на Рено Нисан България „Безопасност за всички”;
– Национална изложба-конкурс „Св. Трифон Зарезан” – Сунгурларе, 2011;
– Национално интердисциплинарно състезание за третокласници „Знам и мога”;
– Републиканско състезание „Защита при бедствия и аварии”- последните 4 години ;
– Републиканско състезание „Млад огнеборец” – 3 години;
– Ежегодни участия на републикански кръгове в състезанията по футбол и волейбол;
– Класирания на национални кръгове на олимпиадите по руски език, география и физика;
Кристиян Григоров – Крис, ученик със специални образователни потребности в XІ клас, избран от Министерството на труда и социалната политика за Национален посланик в Европейската година за борба с бедността и социалното изключване – 2010 г.
От 2008 година в училището е създаден „Клуб на ентусиастите”, който организира учениците в разнообразни инициативи:
– Да протегнем ръка – събрани книги и учебници за българско училище в Молдова;
– Благотворителни кампании за набиране на помощи, коледен бал и посрещане на децата от Дома за деца с умствена изостаналост във Видраре;
– Спорт срещу тютюнопушене – ежегодни футболни турнири;
– Твоят живот е в твоите ръце – ежегодни антиспин канпании с конкурси и дискотеки.
Светла Вълова-Директор на СОУ „Христо Ясенов“
Петя Запрянова-учител по БЕЛ в СОУ „Христо Ясенов“
Петя Цекова-педагогически съветник в СОУ „Христо Ясенов“
Петя Георгиева-учител по БЕЛ в СОУ „Христо Ясенов“
Росица Василева-учител по БЕЛ в СОУ „Христо Ясенов“
Татяна Кацарова-учител по БЕЛ в СОУ „Христо Ясенов“
Радомира Маринова-учител по Английски език в СОУ „Христо Ясенов“
Тинка Цолова-учител по ИТ в СОУ „Христо Ясенов“
Емилия Цветкова-учител по ИТ в СОУ „Христо Ясенов“
Таня Дойнова-учител по Физика в СОУ „Христо Ясенов“
Николина Александрова- учител по Химия в СОУ „Христо Ясенов“
Венета Тодорова-учител по Биология в СОУ „Христо Ясенов“
Наталия Дочева-учител по Философия в СОУ „Христо Ясенов“
Николай Георгиев-учител по Изобразително изкуство в СОУ „Христо Ясенов“
Калинка Пушкарова-учител по Хореография в СОУ „Христо Ясенов“
За повече и по-пълна информация http://www.hristo-yassenov.com/